ระเบียบสำนักนายกรัฐมนตรีระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติดพ.ศ. ๒๕๓๗ เพื่อให้การดำเนินงานด้านการป้องกันและปราบปรามยาเสพติดตามกฎหมายเกี่ยวกับยาเสพติดมีประสิทธิภาพดียิ่งขึ้นสำนักนายกรัฐมนตรีโดยความเห็นชอบของคณะรัฐมนตรี และกระทรวงการคลัง จึงวางระเบียบไว้ดังต่อไปนี้ข้อ ๑ระเบียบนี้เรียกว่าระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ.๒๕๓๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบสำนักนายกรัฐมนตรีว่าด้วยการจ่ายเงินสินบนเงินรางวัลคดียาเสพติด พ.ศ. ๒๕๒๗ข้อ ๔ ระเบียบข้อบังคับ หรือคำสั่งอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ให้เลขาธิการคณะกรรมการป้องกันและปราบปรามยาเสพติดรักษาการตามระเบียบนี้หมวด ๑ข้อความทั่วไป ข้อ ๖ในระเบียบนี้ เว้นแต่ข้อความจะแสดงให้เห็นเป็นอย่างอื่นยาเสพติด หมายความว่ายาเสพติดตามกฎหมายว่าด้วยการป้องกันและปราบปรามยาเสพติดและให้หมายความรวมถึงสารเคมีหรือวัตถุที่ควบคุมเพื่อป้องกันการผลิตยาเสพติดตามกฎหมายว่าด้วยการควบคุมโภคภัณฑ์ผลิต หมายความว่า เพาะ ปลูก ทำ ผสม ปรุง แปรสภาพเปลี่ยนรูป สังเคราะห์ทางวิทยาศาสตร์ และให้หมายความรวมตลอดถึงการแบ่งบรรจุหรือรวมบรรจุด้วยจำหน่าย หมายความว่า ขาย จ่าย แจก แลกเปลี่ยน ให้เงินสินบน หมายความว่า เงินที่จ่ายให้แก่ผู้แจ้งความนำจับเงินรางวัล[๒] หมายความว่า เงินที่จ่ายให้เจ้าพนักงานผู้สืบสวนจับกุมการกระทำความผิดหรือยึดยาเสพติดตามกฎหมายเกี่ยวกับยาเสพติดและเจ้าหน้าที่ผู้มีส่วนร่วมในการดำเนินการอย่างใดอย่างหนึ่งซึ่งนำไปสู่การจับกุมหรือยึดยาเสพติดผู้แจ้งความนำจับ หมายความว่าผู้แจ้งความว่ามีการกระทำผิดกฎหมายเกี่ยวกับยาเสพติดต่อเจ้าพนักงานผู้รับแจ้งความตามระเบียบนี้รัฐมนตรี หมายความว่ารัฐมนตรีผู้รักษาการตามกฎหมายว่าด้วยการป้องกันและปราบปรามยาเสพติดป.ป.ส. หมายความว่าคณะกรรมการป้องกันและปราบปรามยาเสพติดตามกฎหมายว่าด้วยการป้องกันและปราบปรามยาเสพติดสำนักงาน ป.ป.ส. หมายความว่าสำนักงานคณะกรรมการป้องกันและปราบปรามยาเสพติดคณะอนุกรรมการ หมายความว่าคณะอนุกรรมการเงินสินบนเงินรางวัลตามระเบียบนี้คณะอนุกรรมการภาค[๓]หมายความว่า คณะอนุกรรมการเงินสินบนเงินรางวัลประจำภาคตามระเบียบนี้ข้อ ๗ระเบียบนี้ไม่ใช่การโฆษณาให้คำมั่นแก่บุคคลใดตามกฎหมายแต่เป็นระเบียบที่วางไว้เพื่อเป็นหลักเกณฑ์ของทางราชการในการพิจารณาจ่ายเงินสินบนหรือเงินรางวัลแก่ผู้แจ้งความนำจับหรือเจ้าพนักงานตามที่เห็นสมควรเท่านั้นข้อ ๘การจ่ายเงินสินบนและเงินรางวัลตามระเบียบนี้ ให้สำนักงาน ป.ป.ส. จ่ายจากเงินงบประมาณรายจ่ายหมวดเงินอุดหนุนหรือเงินหมวดอื่นที่จ่ายในลักษณะเงินอุดหนุนข้อ ๙ผู้ขอรับหรือได้รับเงินสินบนเงินรางวัลหรือเงินอื่นในลักษณะเดียวกันตามกฎหมายหรือระเบียบอื่นมาแล้วไม่มีสิทธิได้รับเงินสินบนเงินรางวัลตามระเบียบนี้ข้อ ๑๐ เจ้าพนักงานผู้ใดซึ่งมีหน้าที่สืบสวนจับกุมผู้กระทำผิดในคดียาเสพติดอยู่แล้วไม่มีสิทธิได้รับเงินสินบนตามระเบียบนี้ข้อ ๑๑ ถ้าคดีใดมีผู้แจ้งความนำจับหลายคนให้จ่ายเงินสินบนโดยแบ่งเท่า ๆ กันทุกคนเว้นแต่จะมีหลักฐานตกลงกันไว้เป็นอย่างอื่นหมวด ๒การแจ้งความนำจับ ข้อ ๑๒เจ้าพนักงานผู้รับแจ้งความตามระเบียบนี้ ได้แก่(๑) กรรมการ เลขาธิการ รองเลขาธิการ ผู้ช่วยเลขาธิการและข้าราชการสำนักงาน ป.ป.ส. ที่ได้รับแต่งตั้งเป็นเจ้าพนักงานตามกฎหมายว่าด้วยการป้องกันและปราบปรามยาเสพติด(๒) พนักงานสอบสวนหรือเจ้าพนักงานตำรวจ ซึ่งมีหน้าที่สืบสวนจับกุมที่มียศตั้งแต่ร้อยตำรวจตรีขึ้นไปหัวหน้ากิ่งสถานีตำรวจ หรือหัวหน้าสถานีตำรวจตำบล(๓)[๔]เจ้าหน้าที่ศุลกากรที่มีหน้าที่ในการป้องกันและปราบปรามและการตรวจสินค้าตำแหน่งดังนี้(ก) ประเภททั่วไปตั้งแต่ระดับชำนาญงานขึ้นไป(ข) ประเภทวิชาการตั้งแต่ระดับปฏิบัติการขึ้นไป(ค) ประเภทอำนวยการ(ง) ประเภทบริหาร(๔) ผู้ว่าราชการจังหวัด รองผู้ว่าราชการจังหวัดปลัดจังหวัด นายอำเภอ ปลัดอำเภอ และปลัดอำเภอผู้เป็นหัวหน้าประจำกิ่งอำเภอ(๕)สำหรับผู้กระทำผิดที่อยู่ในอำนาจศาลทหาร นอกจากจะแจ้งความกับเจ้าพนักงานผู้รับแจ้งความตาม (๑) (๒) (๓) หรือ (๔)ดังกล่าวข้างต้นอาจแจ้งความกับผู้บังคับบัญชาทหารตั้งแต่ชั้นผู้บังคับกองพันหรือเทียบเท่าขึ้นไปนายทหารฝ่ายการสารวัตร นายทหารสารวัตรสืบสวนสอบสวนเจ้าพนักงานตาม (๑) (๒) (๓) (๔) และ(๕) ให้หมายความรวมถึงผู้ปฏิบัติราชการแทน หรือรักษาราชการแทนหรือรักษาการในตำแหน่งด้วยข้อ ๑๓[๕]การแจ้งความนำจับให้แจ้งต่อเจ้าพนักงานตามข้อ ๑๒และให้ผู้รับแจ้งความจัดทำใบรับแจ้งความนำจับตามแบบที่สำนักงาน ป.ป.ส. กำหนดเป็นจำนวนสองฉบับโดยมีข้อความถูกต้องตรงกันและมอบให้แก่ผู้แจ้งความนำจับ ๑ ฉบับ เพื่อเป็นหลักฐานก่อนการจับกุม เว้นแต่ในกรณีจำเป็นรีบด่วนจะแจ้งความนำจับด้วยวาจาต่อเจ้าพนักงานฝ่ายปกครองหรือตำรวจก่อนและจัดทำหลักฐานการแจ้งความภายหลังการจับกุมได้กรณีที่ผู้แจ้งความนำจับประสงค์จะปกปิดข้อมูลส่วนบุคคลของตนเองผู้รับแจ้งความนำจับมีหน้าที่ต้องทำหลักฐานข้อมูลส่วนบุคคลของผู้แจ้งความนำจับและให้หน่วยงานจัดเก็บไว้เพื่อเป็นหลักฐานยืนยันการแจ้งความนำจับดังกล่าวหมวด ๓อัตราและหลักเกณฑ์การจ่ายเงินสินบนเงินรางวัล ข้อ ๑๔ให้รัฐมนตรีประกาศกำหนดอัตราการจ่ายเงินสินบนและเงินรางวัลตามข้อ ๑๕ ข้อ ๑๖ และข้อ ๑๗ด้วยความเห็นชอบจากกระทรวงการคลัง ทั้งนี้โดยคำนึงถึงยาเสพติดแต่ละประเภทข้อ ๑๕[๖] เงินสินบนให้คำนวณตามปริมาณยาเสพติดของกลางที่บริสุทธิ์ตามรายงานสถานตรวจพิสูจน์ของสำนักงาน ป.ป.ส. กรมวิทยาศาสตร์การแพทย์หรือสำนักงานตำรวจแห่งชาติข้อ ๑๖กรณีกัญชาหรือพืชกระท่อมจะจ่ายเงินสินบนและเงินรางวัลเฉพาะขณะจับกุมเป็นกัญชาหรือพืชกระท่อมแห้งเท่านั้นโดยคำนวณจากส่วนที่แห้งและใช้เสพได้ข้อ ๑๗[๗]กรณียาเสพติดของกลางเป็นแอมเฟตามีนและอนุพันธ์ของแอมเฟตามีนที่มีหน่วยการใช้เป็นเม็ดและยาเสพติดของกลางที่ไม่เข้าเกณฑ์ต้องคำนวณหาสารบริสุทธิ์ ตามระเบียบสำนักนายกรัฐมนตรี ว่าด้วยการจับ ยึด และตรวจพิสูจน์ยาเสพติด พ.ศ. ๒๕๓๗ให้คำนวณเงินสินบนเป็นรายเม็ด หรือตามน้ำหนักสุทธิ แล้วแต่กรณีตามที่รัฐมนตรีประกาศกำหนดข้อ ๑๘[๘] เงินสินบนให้จ่ายเมื่อเจ้าพนักงานได้ดำเนินคดีตามหลักเกณฑ์และเงื่อนไข ดังนี้(๑)[๙]คดีที่จับผู้ต้องหาได้ตามกฎหมายว่าด้วยการฟื้นฟูสมรรถภาพผู้ติดยาเสพติดเมื่อหัวหน้าพนักงานสอบสวนมีความเห็นควรสั่งฟ้องข้อหาเสพหรือรับรองว่าผู้ต้องหาได้เข้าสู่กระบวนการฟื้นฟูสมรรถภาพผู้ติดยาเสพติดตามพระราชบัญญัติฟื้นฟูสมรรถภาพผู้ติดยาเสพติดพ.ศ. ๒๕๔๕ ให้จ่ายคดีละ ๓๖๐ บาท(๒)[๑๐]คดีที่จับได้ทั้งผู้ต้องหาและยาเสพติดของกลางซึ่งคำนวณตามปริมาณยาเสพติดเป็นเงินไม่เกิน ๑,๐๐๐ บาทเมื่อหัวหน้าพนักงานสอบสวนมีความเห็นควรสั่งฟ้องในข้อหาครอบครองให้จ่ายคดีละไม่เกิน๑,๐๐๐ บาท ยกเว้น(ก) กรณีตามมาตรา ๙๒ แห่งพระราชบัญญัติยาเสพติดให้โทษ พ.ศ. ๒๕๒๒(ข) กรณีตามมาตรา ๑๗แห่งพระราชกำหนดป้องกันการใช้สารระเหย พ.ศ. ๒๕๓๓(๓)คดีที่จับได้ทั้งผู้ต้องหาและยาเสพติดของกลางซึ่งคำนวณตามปริมาณยาเสพติดเป็นเงินเกิน๑,๐๐๐ บาท ให้จ่ายโดยคำนวณตามปริมาณยาเสพติด เมื่อพนักงานอัยการมีคำสั่งหรือศาลชั้นต้นมีคำพิพากษาโดยจะจ่ายครึ่งหนึ่งก่อนพนักงานอัยการมีคำสั่งและจ่ายครบเต็มจำนวนเมื่อพนักงานอัยการสั่งฟ้องผู้ต้องหาหรือศาลชั้นต้นพิพากษาลงโทษก็ได้ในกรณีที่พนักงานอัยการสั่งไม่ฟ้องหรือกรณีที่ไม่อาจยื่นคำขอรับเงินสินบนหรือเงินรางวัลนับแต่วันที่มีคำสั่งพนักงานอัยการตามข้อ๓๐และต่อมาศาลชั้นต้นพิพากษายกฟ้องให้จ่ายโดยคำนวณตามปริมาณยาเสพติดเพียงกึ่งหนึ่งของสิทธิที่จะได้รับ(๔)คดีที่จับได้ทั้งผู้ต้องหาและยาเสพติดของกลางที่ผู้ต้องหาเสียชีวิตขณะหรือภายหลังการจับกุมให้จ่ายโดยคำนวณตามปริมาณยาเสพติด เมื่อพนักงานอัยการสั่งยุติการดำเนินคดียาเสพติดหรือศาลชั้นต้นมีคำสั่งจำหน่ายคดี(๕) คดีที่ยึดได้เฉพาะยาเสพติดของกลางเมื่อพนักงานอัยการสั่งงดการสอบสวน สั่งไม่ฟ้อง หรือมีความเห็นว่าควรสั่งฟ้องให้จ่ายเงินสินบนเพียงกึ่งหนึ่งคดีตาม (๕) หากจับตัวผู้ต้องหาได้ และพนักงานอัยการมีคำสั่งฟ้องผู้ต้องหาให้จ่ายได้อีกกึ่งหนึ่งข้อ ๑๙[๑๑]เงินรางวัลให้จ่ายตามหลักเกณฑ์และเงื่อนไขดังนี้(๑) คดีที่มีผู้แจ้งความนำจับให้จ่ายเงินรางวัลร้อยละสามสิบห้าของจำนวนเงินสินบน(๒) คดีที่ไม่มีผู้แจ้งความนำจับให้จ่ายเงินรางวัลตามเกณฑ์การจ่ายเงินสินบนรวมกับเงินรางวัลตามเกณฑ์ใน (๑)หมวด ๔อัตราและหลักเกณฑ์การจ่ายเงินสินบนเพิ่มและรางวัลเพิ่ม ข้อ ๒๐[๑๒]ให้จ่ายเงินสินบนเพิ่มสำหรับคดียาเสพติดที่มีคำพิพากษาศาลชั้นต้นให้ลงโทษจำเลยฐานผลิตยาเสพติดที่ไม่ใช่กรณีการแบ่งบรรจุหรือรวมบรรจุตามหลักเกณฑ์และเงื่อนไขดังนี้(๑) คดีที่ยาเสพติดของกลางเป็นยาเสพติดให้โทษประเภท ๑ประเภท ๒ หรือประเภท ๔ และวัตถุออกฤทธิ์ประเภท ๑ หรือประเภท ๒ คดีหนึ่งไม่เกิน๑๐๐,๐๐๐ บาท(๒) คดีที่ยาเสพติดของกลางเป็นยาเสพติดให้โทษประเภท ๕คดีหนึ่งไม่เกิน ๕๐,๐๐๐ บาท(๓) คดีที่ยาเสพติดของกลางเป็นสารเคมีหรือวัตถุควบคุมคดีหนึ่งไม่เกิน ๓๐,๐๐๐ บาทข้อ ๒๑[๑๓]ให้จ่ายเงินสินบนเพิ่มในคดียาเสพติดฐานความผิดอื่นนอกจากข้อ ๒๐ตามอัตราและเงื่อนไขดังนี้(๑) พนักงานอัยการสั่งฟ้องจำเลยในข้อหาจำหน่ายครอบครองเพื่อจำหน่าย ผลิตโดยการแบ่งบรรจุหรือรวมบรรจุ หรือสมคบ คดีหนึ่งไม่เกิน๕,๐๐๐ บาท หรือ(๒) พนักงานอัยการสั่งฟ้องจำเลยในข้อหานำเข้า หรือส่งออกหรือพยายามส่งออก คดีหนึ่งไม่เกิน ๑๐,๐๐๐ บาทข้อ ๒๒[๑๔] ให้จ่ายเงินสินบนเพิ่มสำหรับกรณีการปฏิบัติการทำลายแหล่งผลิตหรือโรงงานผลิตยาเสพติดให้โทษประเภท ๑ ประเภท ๒ หรือประเภท ๕และวัตถุออกฤทธิ์ประเภท ๑ หรือประเภท ๒ พื้นที่ละไม่เกิน ๑๐๐,๐๐๐ บาทโดยคำนึงถึงสภาพแวดล้อมของภูมิประเทศที่ปฏิบัติการและปริมาณยาเสพติด ทั้งนี้แหล่งผลิตหรือโรงงานผลิตไม่รวมถึงแหล่งแบ่งบรรจุหรือรวมบรรจุข้อ ๒๓เพื่อประโยชน์ในการปฏิบัติตามข้อ ๒๒ ให้มีคณะกรรมการคณะหนึ่งเรียกว่าคณะกรรมการตรวจสอบชั่งน้ำหนักยาเสพติดของกลางโดยแต่งตั้งจากหน่วยงานที่เกี่ยวข้องไม่น้อยกว่า ๓ คนเป็นกรรมการ ทั้งนี้ ให้มีผู้แทนสำนักงาน ป.ป.ส.ร่วมเป็นกรรมการด้วย ดังต่อไปนี้(๑) ในส่วนกลาง สำหรับกรมตำรวจให้ผู้บังคับการตำรวจเป็นผู้แต่งตั้งสำหรับหน่วยงานอื่นให้อธิบดีเป็นผู้แต่งตั้ง(๒) ในส่วนภูมิภาค ให้ผู้ว่าราชการจังหวัดหรือผู้กำกับการตำรวจเป็นผู้แต่งตั้งข้อ ๒๔เงินรางวัลเพิ่มให้จ่ายตามหลักเกณฑ์และเงื่อนไขดังนี้(๑) คดีที่มีผู้แจ้งความนำจับให้จ่ายเงินรางวัลเพิ่มโดยแบ่งจากเงินสินบนเพิ่มกึ่งหนึ่ง(๒) คดีที่ไม่มีผู้แจ้งความนำจับให้จ่ายเงินรางวัลเพิ่มตามเกณฑ์การจ่ายเงินสินบนเพิ่มข้อ ๒๕[๑๕]ให้จ่ายเงินช่วยเหลือเฉพาะตัวแก่เจ้าพนักงานหรือเจ้าหน้าที่ผู้ซึ่งได้รับมอบหมายให้ปฏิบัติงานปราบปรามยาเสพติดที่ได้รับอันตรายในระหว่างการสืบสวนหรือจับกุมผู้กระทำผิดกฎหมายเกี่ยวกับยาเสพติดตามหลักเกณฑ์ดังนี้(๑) ผู้เสียชีวิตหรือบาดเจ็บทุพพลภาพจนต้องออกจากราชการ ไม่เกินคนละ๓๐๐,๐๐๐ บาท(๒) ผู้ได้รับบาดเจ็บสาหัสจนต้องเสียอวัยวะส่วนหนึ่งส่วนใดไม่เกินคนละ ๒๐๐,๐๐๐ บาท(๓) ผู้ได้รับบาดเจ็บแก่ร่างกายเป็นบาดแผลฉกรรจ์หรือบาดเจ็บสาหัสและต้องได้รับการรักษาเกินกว่า ๒๐ วัน ไม่เกินคนละ ๖๐,๐๐๐ บาท(๔)กรณีได้รับบาดเจ็บไม่ถึงแก่บาดเจ็บสาหัสและรักษาตัวไม่เกิน ๒๐ วัน ไม่เกินคนละ๑๐,๐๐๐ บาทกรณีเจ้าพนักงานหรือเจ้าหน้าที่ได้รับบาดเจ็บเนื่องจากการปฏิบัติหน้าที่และหากต่อมาปรากฏว่าถึงแก่ชีวิตหรือบาดเจ็บทุพพลภาพจนต้องออกจากราชการให้จ่ายเงินเพิ่มได้ในอัตราที่กำหนดไว้ใน (๑)ผู้มีสิทธิได้รับเงินช่วยเหลือตามวรรคหนึ่งและวรรคสองและมีสิทธิได้รับเงินทำขวัญตามระเบียบกระทรวงการคลังว่าด้วยเงินทำขวัญข้าราชการและลูกจ้าง เมื่อได้รับเงินช่วยเหลือทางใดทางหนึ่งแล้วไม่มีสิทธิขอรับหรือได้รับเงินอีกทางหนึ่งข้อ ๒๕/๑[๑๖]ให้จ่ายเงินรางวัลเพิ่มแก่พนักงานสอบสวนผู้รับผิดชอบคดียาเสพติดใดซึ่งได้ทำการสอบสวนขยายผลจนสามารถจับได้ผู้ต้องหาซึ่งเป็นนายทุนผู้ผลิต ผู้นำเข้าหรือส่งออก หรือผู้ต้องหารายสำคัญตามหลักฐานของทางราชการหรือยึดได้ยาเสพติดให้โทษในประเภท๑ ที่มีปริมาณคำนวณเป็นสารบริสุทธิ์ตั้งแต่หนึ่งร้อยกรัมขึ้นไป ทั้งนี้ ไม่เกินคนละ ๒,๐๐๐ บาทหมวด ๕หลักฐานการขอรับเงินสินบนและเงินรางวัล ข้อ ๒๖[๑๗] การขอรับเงินสินบนตามข้อ ๑๘ (๑) และ (๒)ให้ยื่นคำขอพร้อมกับคำขอรับเงินรางวัลตามแบบที่สำนักงาน ป.ป.ส. กำหนดพร้อมเอกสารหลักฐาน ดังต่อไปนี้(๑) หนังสือรับรองของหัวหน้าพนักงานสอบสวนในกรณีที่พนักงานสอบสวนมีความเห็นสั่งฟ้องข้อหาเสพหรือรับรองการที่ผู้ต้องหาได้เข้าสู่กระบวนการฟื้นฟูสมรรถภาพผู้ติดยาเสพติดตามกฎหมายว่าด้วยการฟื้นฟูสมรรถภาพผู้ติดยาเสพติดหรือมีความเห็นสั่งฟ้องข้อหาครอบครอง(๒)สำเนาหลักฐานการตรวจวิเคราะห์และพิสูจน์ยาเสพติดของสถานตรวจพิสูจน์ภาครัฐแล้วแต่กรณีข้อ ๒๗[๑๘] การขอรับเงินสินบนในกรณีอื่นนอกจากข้อ ๑๘(๑) และ (๒) ให้ยื่นคำขอพร้อมกับคำขอรับเงินรางวัลตามแบบที่สำนักงาน ป.ป.ส. กำหนดพร้อมเอกสารหลักฐาน ดังต่อไปนี้(๑) ใบรับแจ้งความนำจับ เฉพาะกรณีขอรับเงินสินบน(๒) สำเนาบันทึกการจับของเจ้าพนักงาน(๓)หนังสือมอบฉันทะให้ผู้ยื่นคำขอรับเงินสินบนหรือเงินรางวัล (ถ้ามี)(๔)[๑๙]สำเนาหลักฐานการตรวจวิเคราะห์และพิสูจน์ยาเสพติดของสถานตรวจพิสูจน์ภาครัฐหรืออุปกรณ์การผลิตของสถานตรวจพิสูจน์ภาครัฐ(๕) สำเนาคำสั่งพนักงานอัยการ หรือสำเนาคำพิพากษาศาลชั้นต้นแล้วแต่กรณี(๖) รายงานแสดงรายละเอียดการปฏิบัติงาน(๗) ข้อตกลงในการแบ่งเงินสินบนและหรือเงินรางวัลคดียาเสพติด(ถ้ามี)(๘)[๒๐](ยกเลิก)(๙)สำเนาคำสั่งแต่งตั้งคณะกรรมการตรวจสอบชั่งน้ำหนักยาเสพติดของกลาง (ถ้ามี)(๑๐) สำเนารายงานผลการตรวจสอบชั่งน้ำหนักยาเสพติดของกลาง(ถ้ามี)กรณีที่ไม่มีหนังสือมอบฉันทะตาม (๓)ให้หัวหน้าคณะผู้จับส่งหลักฐานแจ้งรายละเอียดเกี่ยวกับผู้รับเงินรางวัลทุกคนและวิธีขอรับเงินมาด้วยกรณีการขอรับเงินสินบนเพิ่มตามข้อ ๒๒หรือเงินรางวัลเพิ่มตามข้อ ๒๕/๑ให้ส่งหลักฐานเพิ่มเติมตามที่คณะอนุกรรมการเห็นสมควรกรณีการขอรับเงินสินบนหรือเงินรางวัลครึ่งแรกตามข้อ ๑๘ (๓)ให้ส่งหลักฐานตาม (๑) ถึง (๔) การขอรับเงินครึ่งหลังให้ส่งหลักฐานตาม (๕) ด้วยข้อ ๒๘การขอรับเงินรางวัลตามข้อ ๒๕ ให้ส่งหลักฐานตามรายการต่อไปนี้(๑) คำขอรับเงินรางวัลของเจ้าพนักงาน(๒)คำรับรองของผู้บังคับบัญชาที่สั่งให้ไปปฏิบัติการในการจับกุม(๓)ใบรับรองแพทย์ของสถานพยาบาลที่กระทรวงสาธารณสุขรับรองหรือมรณบัตร แล้วแต่กรณีข้อ ๒๘/๑[๒๑] การขอรับเงินรางวัลตามข้อ ๒๕/๑ให้ส่งหลักฐานตามรายการ ดังต่อไปนี้(๑) บันทึกการจับที่ปรากฏเลขรับคดีอาญา(๒) รายงานประจำวันการรับคดีของพนักงานสอบสวน(๓) คำสั่งแต่งตั้งคณะกรรมการสอบสวน (ถ้ามี)(๔) บันทึกการจับผู้ต้องหาหรือบันทึกยึดยาเสพติดของกลางที่ได้จากการสอบสวนขยายผลข้อ ๒๙[๒๒] การขอรับเงินสินบนและหรือเงินรางวัลให้เจ้าพนักงานผู้ขอยื่นคำขอดังนี้(๑) ในส่วนกลาง ให้ยื่นต่อหัวหน้าส่วนราชการระดับกรมสำหรับข้าราชการตำรวจให้ยื่นต่อหัวหน้าหน่วยงานระดับผู้บังคับการขึ้นไป(๒) ในส่วนภูมิภาค ให้ยื่นต่อผู้ว่าราชการจังหวัดสำหรับข้าราชการตำรวจให้ยื่นต่อผู้ว่าราชการจังหวัดหรือผู้บังคับการตำรวจภูธรจังหวัด(๓) ข้าราชการทหารให้ยื่นต่อผู้บังคับการกรมหรือเทียบเท่าขึ้นไปเมื่อได้รับคำขอตามวรรคหนึ่งให้ผู้รับคำขอส่งคำขอไปยังเลขาธิการคณะกรรมการป้องกันและปราบปรามยาเสพติดหรือผู้บัญชาการตำรวจภูธรภาคแล้วแต่กรณี โดยด่วน ทั้งนี้ต้องไม่เกินกว่าสามสิบวันนับแต่วันรับคำขอข้อ ๓๐[๒๓]การยื่นคำขอรับเงินสินบนหรือเงินรางวัลให้ยื่นภายในหนึ่งร้อยแปดสิบวันนับแต่วันที่หัวหน้าพนักงานสอบสวนมีคำสั่งหรือรับรองตามข้อ ๑๘ (๑) และ (๒) หรือพนักงานอัยการมีคำสั่งหรือศาลชั้นต้นมีคำพิพากษาแล้วแต่กรณี เว้นแต่การขอรับเงินสินบนหรือเงินรางวัลครึ่งแรกตามข้อ ๑๘ (๓)ให้ยื่นภายในเก้าสิบวันนับแต่วันจับกุมการขอรับเงินช่วยเหลือเฉพาะตัวตามข้อ ๒๕ให้ยื่นภายในกำหนดหนึ่งร้อยแปดสิบวันนับแต่วันที่เจ้าพนักงานหรือเจ้าหน้าที่เสียชีวิตหรือได้รับอันตรายการขอรับเงินรางวัลเพิ่มตามข้อ ๒๕/๑ให้ยื่นภายในกำหนดหนึ่งร้อยแปดสิบวันนับแต่วันจับกุมหรือยึดได้ยาเสพติดข้อ ๓๑ในกรณีที่ผู้มีสิทธิรับเงินสินบนหรือเงินรางวัลถึงแก่กรรมหรือมีความจำเป็นอื่นใดไม่สามารถยื่นคำขอรับเงินรางวัลหรือเงินสินบนได้ให้ทายาทหรือผู้จัดการมรดกหรือผู้บังคับบัญชาของผู้นั้นเป็นผู้ดำเนินการ แล้วแต่กรณีข้อ ๓๒เอกสารการขอรับเงินสินบนหรือเงินรางวัลตามระเบียบนี้ ให้ใช้ตามแบบที่สำนักงาน ป.ป.ส. กำหนดหมวด ๖คณะอนุกรรมการและคณะอนุกรรมการภาค[๒๔] ข้อ ๓๓[๒๕] ให้ ป.ป.ส.แต่งตั้งคณะอนุกรรมการและอาจแต่งตั้งคณะอนุกรรมการภาคตามที่เห็นสมควรคณะอนุกรรมการประกอบด้วยเลขาธิการคณะกรรมการป้องกันและปราบปรามยาเสพติดหรือผู้แทน เป็นประธานผู้แทนส่วนราชการที่เกี่ยวข้องไม่เกินเจ็ดคน เป็นอนุกรรมการ และข้าราชการสังกัดสำนักงานป.ป.ส. จำนวนสองคน เป็นอนุกรรมการและเลขานุการและเป็นอนุกรรมการและผู้ช่วยเลขานุการคณะอนุกรรมการภาค ประกอบด้วย ผู้บัญชาการตำรวจภูธรภาคหรือตำแหน่งที่เรียกชื่ออย่างอื่นเทียบเท่าผู้บัญชาการตำรวจภูธรภาคหรือผู้แทนเป็นประธาน ผู้แทนส่วนราชการที่เกี่ยวข้องไม่เกินห้าคนเป็นอนุกรรมการ และข้าราชการตำรวจในสังกัดจำนวนสองคน เป็นอนุกรรมการและเลขานุการและเป็นอนุกรรมการ และผู้ช่วยเลขานุการ[๒๖]ข้อ ๓๔การประชุมของคณะอนุกรรมการต้องมีอนุกรรมการมาประชุมไม่น้อยกว่ากึ่งหนึ่งของจำนวนอนุกรรมการทั้งหมดจึงจะเป็นองค์ประชุมถ้าประธานไม่มาประชุมหรือไม่อยู่ในที่ประชุมหรือไม่สามารถปฏิบัติหน้าที่ได้ให้อนุกรรมการที่มาประชุมเลือกอนุกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากอนุกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดการประชุมของคณะอนุกรรมการภาคให้นำความในวรรคหนึ่งและวรรคสองมาใช้บังคับโดยอนุโลมข้อ ๓๕[๒๗] ให้คณะอนุกรรมการมีอำนาจหน้าที่ ดังนี้(๑) กำหนดนโยบายและแนวทางปฏิบัติในการพิจารณาจ่ายเงินสินบนและเงินรางวัลคดียาเสพติด(๒) กำกับควบคุมดูแลและติดตามการดำเนินการของคณะอนุกรรมการภาค(๓) พิจารณาจ่ายเงินสินบนและเงินรางวัล(๔) พิจารณาวินิจฉัยกรณีมีปัญหาการปฏิบัติตามระเบียบนี้(๕) กำหนดหลักเกณฑ์การพิจารณาเพื่อปฏิบัติตามระเบียบนี้(๖) วินิจฉัยชี้ขาดกรณีมีข้อพิพาทเกี่ยวกับสิทธิของผู้ขอรับเงินสินบนและเงินรางวัล(๗)เรียกเจ้าพนักงานหรือบุคคลอื่นที่เกี่ยวข้องมาชี้แจงข้อเท็จจริงหรือส่งเอกสารที่อยู่ในความครอบครอง(๘) ระงับหรือเรียกคืนการจ่ายเงินสินบนและเงินรางวัล(๙) ปฏิบัติการอื่นตามที่ ป.ป.ส. มอบหมายในกรณีมีเหตุสมควรเพื่อประโยชน์แก่ราชการคณะอนุกรรมการอาจมอบอำนาจหน้าที่ตาม (๓) ถึง (๘)ให้ประธานอนุกรรมการกระทำการแทนได้และเมื่อประธานอนุกรรมการได้กระทำการแทนดังกล่าวแล้วให้รายงานคณะอนุกรรมการทราบในโอกาสแรกของการประชุมคณะอนุกรรมการในกรณีจำเป็นเร่งด่วน ให้ประธานอนุกรรมการมีอำนาจกระทำการตามวรรคหนึ่งและให้รายงานคณะอนุกรรมการทราบในโอกาสแรกของการประชุมคณะอนุกรรมการ[๒๘]ในกรณีที่ได้มีการแต่งตั้งคณะอนุกรรมการภาคให้คณะอนุกรรมการภาคมีอำนาจหน้าที่พิจารณาจ่ายเงินสินบนตามข้อ ๑๘ เงินรางวัลตามข้อ๑๙ เงินสินบนเพิ่มตามข้อ ๒๑ และเงินรางวัลเพิ่มตามข้อ ๒๔ ในพื้นที่ที่รับผิดชอบโดยให้ ป.ป.ส. ประกาศกำหนดชนิดและปริมาณของของกลางในการพิจารณาจ่าย[๒๙]ให้นำความใน (๖) ถึง (๙) ของวรรคหนึ่งมาใช้บังคับแก่คณะอนุกรรมการภาคโดยอนุโลม[๓๐]มติคณะอนุกรรมการและคณะอนุกรรมการภาคให้เป็นที่สุด[๓๑]ข้อ ๓๕/๑[๓๒]การระงับหรือเรียกคืนการจ่ายเงินสินบนและเงินรางวัลตามข้อ ๓๕ (๘)ถ้าได้จ่ายเงินสินบนและเงินรางวัลไปแล้วให้ผู้รับส่งคืนเงินที่ได้รับไปให้สำนักงาน ป.ป.ส.หรือตำรวจภูธรภาคภายในหกสิบวันนับแต่วันที่ได้รับแจ้งมติ และหากผู้รับไม่ส่งคืนเงินสินบนหรือเงินรางวัลภายในกำหนดเวลาดังกล่าวให้สำนักงาน ป.ป.ส. พิจารณาดำเนินการทางกฎหมายกับผู้รับนั้นโดยเร็วในกรณีเหตุแห่งการระงับหรือเรียกคืนตามวรรคหนึ่งเกิดจากผู้ยื่นคำขอหรือผู้อื่นที่เกี่ยวข้องได้ทำการปลอมหรือทำเอกสารอันเป็นเท็จให้คณะอนุกรรมการเสนอ ป.ป.ส. เพื่อพิจารณาดำเนินการตามมาตรา ๑๓ (๑๐)แห่งพระราชบัญญัติป้องกันและปราบปรามยาเสพติด พ.ศ. ๒๕๑๙ซึ่งแก้ไขเพิ่มเติมโดยพระราชบัญญัติป้องกันและปราบปรามยาเสพติด (ฉบับที่ ๔) พ.ศ.๒๕๔๕ หรือกฎหมายอื่นที่เกี่ยวข้องต่อไปบทเฉพาะกาล ข้อ ๓๖การขอและการจ่ายเงินสินบนและหรือเงินรางวัล สำหรับคดียาเสพติดที่เกิดขึ้นก่อนวันที่ใช้ระเบียบนี้ให้คณะอนุกรรมการพิจารณาตามระเบียบสำนักนายกรัฐมนตรีว่าด้วยการจ่ายเงินสินบนเงินรางวัลคดียาเสพติดพ.ศ. ๒๕๒๗ โดยอนุโลมประกาศ ณ วันที่ ๑๗ กรกฎาคม พ.ศ. ๒๕๓๗ชวน หลีกภัยนายกรัฐมนตรีระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติด(ฉบับที่ ๒) พ.ศ. ๒๕๔๐[๓๓]ระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติด(ฉบับที่ ๓) พ.ศ. ๒๕๔๖[๓๔]ข้อ ๑๐การขอและการจ่ายเงินสินบนหรือเงินรางวัลสำหรับคดียาเสพติดที่มีการจับผู้ต้องหาหรือยึดยาเสพติดเป็นของกลางที่กระทำก่อนวันที่ระเบียบนี้ใช้บังคับให้ดำเนินการตามระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด พ.ศ. ๒๕๓๗ และที่แก้ไขเพิ่มเติมก่อนการแก้ไขโดยระเบียบนี้ระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติด(ฉบับที่ ๔) พ.ศ. ๒๕๔๙[๓๕]ข้อ ๑๘บรรดาสิทธิในการขอรับเงินสินบนหรือเงินรางวัลและการขอรับเงินสินบนหรือเงินรางวัล รวมทั้งการดำเนินการใด ๆที่เกี่ยวกับการจ่ายเงินสินบนหรือเงินรางวัลที่มีอยู่ก่อนหรืออยู่ระหว่างการดำเนินการก่อนวันที่ระเบียบนี้ใช้บังคับให้เป็นไปตามระเบียบและประกาศที่ใช้อยู่ในขณะนั้นจนกว่าจะเสร็จสิ้นระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๓๖]ข้อ ๒ระเบียบนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ ๑๔บรรดาสิทธิในการขอรับเงินสินบนหรือเงินรางวัลรวมทั้งการดำเนินการใด ๆ เกี่ยวกับการจ่ายเงินสินบนหรือเงินรางวัลสำหรับคดียาเสพติดที่จับหรือยึดของกลางได้ก่อนวันที่ใช้ระเบียบนี้ให้ใช้บังคับตามระเบียบและประกาศที่ใช้อยู่ก่อนวันที่ระเบียบนี้ใช้บังคับสุนันทา/จัดทำ๒๗ พฤศจิกายน ๒๕๔๙รัศม์วรรณวลัย/ตรวจ๑๗ กุมภาพันธ์ ๒๕๕๒วริญา/เพิ่มเติม๒๙ กันยายน ๒๕๕๘นุสรา/ตรวจ๒๐ มกราคม ๒๕๕๙ธนวัชร/ตรวจ๒๓ พฤษภาคม ๒๕๖๐[๑] ราชกิจจานุเบกษา เล่ม ๑๑๑/ตอนพิเศษ ๓๓ ง/หน้า ๑๒/๑๐ สิงหาคม ๒๕๓๗[๒] ข้อ ๖ นิยามคำว่า เงินรางวัลแก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๓] ข้อ ๖ นิยามคำว่า คณะอนุกรรมการภาค เพิ่มโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๓) พ.ศ. ๒๕๔๖[๔] ข้อ ๑๒ (๓)แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๕] ข้อ ๑๓ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๖] ข้อ ๑๕ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๗] ข้อ ๑๗ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๘] ข้อ ๑๘ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๙] ข้อ ๑๘ (๑)แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๑๐] ข้อ ๑๘ (๒) แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๑๑] ข้อ ๑๙ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๑๒] ข้อ ๒๐ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๑๓] ข้อ ๒๑ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๓) พ.ศ. ๒๕๔๖[๑๔] ข้อ ๒๒ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๑๕] ข้อ ๒๕แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๑๖] ข้อ ๒๕/๑ เพิ่มโดยระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติด(ฉบับที่ ๓) พ.ศ. ๒๕๔๖[๑๗] ข้อ ๒๖แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๑๘] ข้อ ๒๗ แก้ไขเพิ่มเติมโดยระเบียบสำนักนายกรัฐมนตรี ว่าด้วยการจ่ายเงินสินบนและเงินรางวัลคดียาเสพติด(ฉบับที่ ๔) พ.ศ. ๒๕๔๙[๑๙] ข้อ ๒๗ (๔)แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๒๐] ข้อ ๒๗ (๘) ยกเลิกโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๒๑] ข้อ ๒๘/๑ เพิ่มโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๒๒] ข้อ ๒๙ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๒๓] ข้อ ๓๐ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๒๔] หมวด ๖ คณะอนุกรรมการและคณะอนุกรรมการภาคข้อ ๓๓ ถึง ข้อ ๓๕ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๓) พ.ศ. ๒๕๔๖[๒๕] ข้อ ๓๓ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๒๖] ข้อ ๓๓ วรรคสาม แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๒๗] ข้อ ๓๕ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๒๘] ข้อ ๓๕ วรรคสาม แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๒๙] ข้อ ๓๕ วรรคสี่ แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๓๐] ข้อ ๓๕ วรรคห้า แก้ไขเพิ่มเติมโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๓๑] ข้อ ๓๕ วรรคหก เพิ่มโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๕) พ.ศ. ๒๕๕๘[๓๒] ข้อ ๓๕/๑ เพิ่มโดยระเบียบสำนักนายกรัฐมนตรีว่าด้วยการจ่ายเงินสินบนและเงินรางวัลคดียาเสพติด (ฉบับที่ ๔) พ.ศ. ๒๕๔๙[๓๓] ราชกิจจานุเบกษา เล่ม ๑๑๔/ตอนพิเศษ ๑๐๙ ง/หน้า ๙/๒๔ พฤศจิกายน ๒๕๔๐[๓๔] ราชกิจจานุเบกษา เล่ม ๑๒๐/ตอนพิเศษ ๑๙ ง/หน้า ๑๕/๑๑ กุมภาพันธ์ ๒๕๔๖[๓๕] ราชกิจจานุเบกษา เล่ม ๑๒๓/ตอนพิเศษ ๙๗ ง/หน้า ๗/๑๘ กันยายน ๒๕๔๙[๓๖] ราชกิจจานุเบกษา เล่ม ๑๓๒/ตอนพิเศษ ๒๒๙ ง/หน้า ๑/๒๓ กันยายน ๒๕๕๘